יצחק אלבעלי

הרב יצחק אלבעלי (הראשון) היה רב ודרשן באזמיר במאה ה-18. בעל ספר אמר יצחק.

 ביוגרפיה 
לא ידוע לנו רבות על תולדותיו, אלא שהיה מתלמידיו המובהקים של הרב יעקב אבן נעים, מחבר ספר משכנות יעקבאמר יצחק, הקדמת רבי חיים אלבעלי. למד גם אצל הרב חיים אבולעפיה (השלישי) ומביא דברים בשמואמר יצחק, מסכת סוכה דף ל"ד ע"ב. וכן היה תלמידו של הרב יוסף איסקפהאמר יצחק, דף י"ב עמוד א. היה דרשן, ומעט מדרשותיו שנשא הודפסו בספרו.

 צאצאיו 
בנו היה הרב חיים יוסף, ונכדו היה הרב נסים משה, אביו של הרב יצחק רבינו אלבעלי, מחבר ספר פרי העץ וספר עיני דוד, ושל הרב יעקב. בנו של הרב יצחק רבינו היה הרב יהושע יוסף שהיה רב באורלה הסמוכה לאזמיר, אביו של הרב חיים והרב משה. בנו של הרב יעקב היה הרב חיים אלבעלי, אביו של הרב יאודה.

 ספרו 
ממוזער|שער ספר אמר יצחק לרב יצחק אלבעלי הראשון
אמר יצחק (ראשי תיבות, בהיפוך אותיות, של מהרב רבי יצחק אלבעלי) (אזמיר ניסן תרנ"ג) - חידושים על הש"ס ועל משניות וכן דרושים בנושאים שונים: דרוש שבת הלבשהדף י"א עמוד ב' דרוש לשבת זכור מנכד המחבר הרב יצחק רבינו אלבעלידף י"ד עמוד ב, דרוש להכנסת ספר תורה מבן המחבר, הרב יהושע יוסףדף כ"ד עמוד ב', ושני דרושים להספד. בסוף הספר נדפסו ליקוטים על התנ"ך וליקוט על הגדה של פסח, את הספר הוציא לאור בן-נינו של הרב המחבר, הרב חיים אלבעלי, משאריות כתביו של המחבר שנותרו מהשרפה באזמיר באב התר"א, אז נשרפה גם ישיבת מגן שאול, שהוקמה על ידי הגביר רפאל גרשון שאול, ובה היו ספרים רבים וחלקם בכת"י. בספר מובאות כמעט בכל חידוש הערותיו של הרב חיים (בסוגריים).

 הערות שוליים 

קטגוריה:רבנים טורקים
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:פרשני התלמוד
קטגוריה:רבנים: אחרונים
קטגוריה:רבנים ספרדיים